庫務大樓

庫務大樓係香港一棟政府合署，位於九龍深水埗區長沙灣東京街西3號，即係東京街西同通州街交界。大樓佔地5,121平方米，總樓面面積約26,500平方米。工程喺2018年9月開始，耗資超過22億8,100萬港紙，由王董建築師事務所負責設計，日本五洋建設負責興建，喺2022年年中起好。

庫務大樓完工之後，庫務署、效率促進辦公室、政府資訊科技總監辦公室、選舉事務處等政府部門已經陸續搬入。

樓層同設施
除咗一般政府辦公室用途之外，庫務大樓亦提供額外嘅公共服務設施，包括南昌家庭醫學診所、設有100個名額嘅幼兒中心、40個名額嘅長者日間護理中心。又提供65個停車位，配合當區需要，而大廈亦設有平台花園。

興建背景
由於灣仔空間寶貴，香港政府提出騰出入境事務大樓同稅務大樓，改為會展、酒店同商業設施。

大樓圖集

興建圖集

附近地點
榮昌邨/富昌邨/南昌薈
西九龍法院大樓
英華書院
麗閣邨
深水埗公園/深水埗公園游泳池
海達邨
V Walk/匯璽

長沙灣政府合署
稅務大樓

攷

深水埗
長沙灣
香港政府合署
香港政府部門總部大樓